techiaith/cofnodycynulliad_en-cy huggingface dataset:
English: Thank you very much for that update. The plain truth is that not a single job has been created at Bryn Cegin Park since the site was purchased and adapted by the Welsh Government, despite the significant funds spent on the park and despite the promises made. Next door to the site is the Maesgeirchen estate and within a stone's throw is the city of Bangor. We desperately need high-quality and permanent jobs and business and training opportunities in order to strengthen the local economy for the benefit of the people living here. I'm pleased to have had that update, but when will the first job be created at Parc Bryn Cegin in my constituency?
Welsh: Diolch yn fawr iawn am y diweddariad yna. Y gwir plaen ydy nad oes yna'r un swydd wedi'i chreu ym Mharc Bryn Cegin ers i'r safle gael ei brynu a'i addasu gan Lywodraeth Cymru, er gwaetha'r arian sylweddol sydd wedi'i wario arno fo ac er gwaetha'r addewidion. Drws nesaf i'r safle mae stad Maesgeirchen ac o fewn tafliad carreg mae dinas Bangor. Mae mawr angen swyddi parhaol o ansawdd a chyfleon busnes a chyfleon hyfforddiant er mwyn cryfhau'r economi leol er budd y bobl sy'n byw yma. Dwi'n falch o gael y diweddariad, ond pryd fydd y swydd gyntaf yn ymddangos ym Mharc Bryn Cegin yn fy etholaeth i?
English: Well, I can't give you an exact date on when the actual first job will be on site, because we're still having conversations with those partners and we can't surface all of those in public with named parties, but I've had an update from my officials and I think there is good cause to expect news in the not-too-distant future for jobs to go on that site. And, of course, the Member will be aware that, actually, it isn't just within a stone's throw of the city of Bangor and the Maesgeirchen estate, but also Gwynedd Council has completed a park-and-share, park-and-ride facility next to the estate to make it even easier for people to access work opportunities. So, I hope it won't be too long before I won't just say that this is when I expect jobs to be there, but for jobs to actually be on the site, serving the Member's constituents and businesses who are either relocating there or are expanding their businesses on this particular site.
Welsh: Wel, ni allaf roi union ddyddiad i chi pan fydd y swydd gyntaf ar y safle, gan ein bod yn dal i drafod gyda'r partneriaid hynny ac ni allwn gael pob un o'r sgyrsiau hynny yn gyhoeddus gyda phartïon a enwir, ond rwyf wedi cael yr wybodaeth ddiweddaraf gan fy swyddogion a chredaf fod rheswm da dros ddisgwyl newyddion yn y dyfodol gweddol agos ynglŷn â swyddi ar y safle hwnnw. Ac wrth gwrs, bydd yr Aelod yn ymwybodol nid yn unig ei fod o fewn tafliad carreg i ddinas Bangor ac ystad Maesgeirchen, ond mae Cyngor Gwynedd hefyd wedi cwblhau cyfleuster parcio a rhannu, parcio a theithio drws nesaf i'r ystad i'w gwneud yn haws byth i bobl gyrraedd cyfleoedd gwaith. Felly, rwy'n gobeithio y gallaf ddweud cyn bo hir nid yn unig pryd rwy'n disgwyl i'r swyddi fod yno, ond pryd fydd y swyddi yno ar y safle, yn gwasanaethu etholwyr yr Aelod a busnesau sydd naill ai'n adleoli yno neu sy'n ehangu eu busnesau ar y safle penodol hwn.
English: Thanks to the Member for submitting today's question. I'm sure the Minister will agree with me, and perhaps acknowledge, that it is deeply concerning that, after 20 years, the Bryn Cegin Park still lies empty. And I appreciate the comments you've made in terms of future developments, but we've had 20 years of perhaps missed opportunities to see high-quality jobs in Bangor and across north Wales really helping the local economy. I do note that the last time this issue was raised in the Chamber, the Minister for north Wales stated that Welsh Government officials were working closely with the north Wales economic ambition board as well, so, I'll be interested to hear how those discussions have gone. But, in light of this whole issue, Minister, I wonder what lessons you and the Welsh Government have learnt and what action you'll be taking to ensure that future job opportunities in developments like this are not missed out on again.
Welsh: Diolch i'r Aelod am gyflwyno'r cwestiwn heddiw. Rwy'n siŵr y bydd y Gweinidog yn cytuno, ac yn cydnabod efallai, fod y ffaith bod Parc Bryn Cegin yn dal i fod yn wag ar ôl 20 mlynedd yn destun pryder mawr. Ac rwy'n derbyn y sylwadau rydych wedi'u gwneud ar ddatblygiadau yn y dyfodol, ond rydym wedi cael 20 mlynedd o gyfleoedd a gollwyd, efallai, i gael swyddi o safon ym Mangor ac ar draws gogledd Cymru i helpu'r economi leol. Y tro diwethaf i'r mater hwn gael ei godi yn y Siambr, nodaf fod Gweinidog gogledd Cymru wedi dweud bod swyddogion Llywodraeth Cymru yn gweithio'n agos gyda bwrdd uchelgais economaidd gogledd Cymru hefyd, felly edrychaf ymlaen at glywed sut yr aeth y trafodaethau hynny. Ond yng ngoleuni'r mater hwn, Weinidog, tybed pa wersi rydych chi yn Llywodraeth Cymru wedi'u dysgu a pha gamau y byddwch yn eu cymryd i sicrhau nad yw cyfleoedd swyddi yn y dyfodol mewn datblygiadau fel hyn yn cael eu colli eto.
English: Well, there's no suggestion that job opportunities have been missed out on with this site. We would have wanted to see more jobs placed on this site, but there's no evidence that jobs that would have come to north Wales haven't. I'm looking forward to having jobs on the site and to having good-quality jobs, and there are conversations with the north Wales economic ambition board and that's part of the suite of conversations that are already taking place. If you look at what the Welsh Government has done in joint ventures and individually in developing employment sites, we actually have a good record of developing sites that do generate employment opportunities. Parc Bryn Cegin is unusual, in that, after the development phase in 2008, there still aren't jobs on site, but I expect that to be rectified in a way that I expect that Members from all parties will want to celebrate when jobs go onto that site and the broader aspects of the ambition we have for north Wales and its economic future.
Welsh: Wel, nid oes unrhyw awgrym fod cyfleoedd swyddi wedi'u colli ar y safle. Byddem wedi dymuno gweld mwy o swyddi ar y safle hwn, ond nid oes tystiolaeth nad yw'r swyddi a fyddai wedi dod i ogledd Cymru wedi dod yno. Edrychaf ymlaen at gael swyddi ar y safle a chael swyddi o safon uchel, ac mae sgyrsiau'n mynd rhagddynt gyda bwrdd uchelgais economaidd gogledd Cymru yn rhan o'r gyfres o sgyrsiau sydd eisoes yn mynd rhagddynt. Os edrychwch ar yr hyn y mae Llywodraeth Cymru wedi'i wneud mewn mentrau ar y cyd ac ar ei phen ei hun i ddatblygu safleoedd cyflogaeth, mae gennym hanes da o ddatblygu safleoedd sy'n creu cyfleoedd cyflogaeth. Mae Parc Bryn Cegin yn anarferol yn yr ystyr, ar ôl y cyfnod datblygu yn 2008, nad oes swyddi ar y safle o hyd, ond rwy'n disgwyl i'r sefyllfa honno gael ei hunioni mewn ffordd y disgwyliaf y bydd Aelodau o bob plaid am ei dathlu pan fydd swyddi'n dod i'r safle a'r agweddau ehangach ar yr uchelgais sydd gennym ar gyfer y gogledd a'i ddyfodol economaidd.
English: Based on the Welsh allocation of this year's community renewal fund, which, as you know, is a forerunner to the shared prosperity fund, Wales could receive around £90 million from the shared prosperity fund in the next financial year. This plainly falls well short of the UK Government's repeated promises, including the specific manifesto pledge from 2019, to fully replace EU structural funds, which were worth £375 million annually to Wales.
Welsh: Yn seiliedig ar ddyraniad Cymru o'r gronfa adfywio cymunedol eleni, sydd fel y gwyddoch, yn rhagflaenydd i'r gronfa ffyniant gyffredin, gallai Cymru dderbyn oddeutu £90 miliwn o'r gronfa ffyniant gyffredin yn y flwyddyn ariannol nesaf. Mae hyn yn amlwg yn llai o lawer nag addewidion mynych Llywodraeth y DU, gan gynnwys yr addewid maniffesto penodol yn 2019, i ddarparu arian yn lle cronfeydd strwythurol yr UE, a oedd yn werth £375 miliwn y flwyddyn i Gymru.
English: Thank you for that answer, Minister. The fact that there are still question marks over this so close to when we should be finding out about this speaks for itself, doesn't it, in terms of how Westminster is treating this whole process? And we know the total amount that we've been shortchanged already, don't we? We lost £375 million of EU structural funding and in return got £46 million from Westminster, a loss of £329 million in this financial year. And regardless, Minister, of the fact whether Westminster will be conceding how much money we'll be receiving through the shared prosperity fund, the way it's going to be spent is deeply concerning, isn't it, because it's not just about the amount of the funding? The strategic oversight of the Welsh European Funding Office has been replaced by a pork-barrel process, with Westminster selecting specific schemes based on some opaque criteria. Do you agree with me, Minister, that there is no economic justification for spending money in this way, and that the only way to interpret the fact that the Tories have chosen this process is because they want to be able to point to certain schemes that have received funding in order to try to win votes?
Welsh: Diolch am eich ateb, Weinidog. Mae'r ffaith bod cwestiynau o hyd ynglŷn â hyn a ninnau mor agos at pan ddylem fod yn cael gwybod am hyn yn dweud y cyfan, onid yw, o ran y modd y mae San Steffan yn trin yr holl broses hon? A gwyddom beth yw cyfanswm yr ydym wedi ei golli'n barod, oni wyddom? Rydym wedi colli £375 miliwn o gyllid strwythurol yr UE ac yn ei le, cawsom £46 miliwn gan San Steffan, colled o £329 miliwn yn y flwyddyn ariannol hon. A heb sôn am y cwestiwn, Weinidog, ynglŷn ag a fydd San Steffan yn addef faint o arian y byddwn yn ei gael drwy'r gronfa ffyniant gyffredin, mae'r ffordd y bydd yn cael ei wario yn peri cryn bryder, onid yw, gan fod a wnelo hyn â mwy na'r swm o gyllid yn unig? Mae trosolwg strategol Swyddfa Cyllid Ewropeaidd Cymru wedi'i ddisodli gan broses pot mêl, gyda San Steffan yn dewis cynlluniau penodol yn seiliedig ar feini prawf amwys. A ydych yn cytuno â mi, Weinidog, nad oes unrhyw gyfiawnhad economaidd dros wario arian fel hyn, ac mai'r unig ffordd o ddehongli'r ffaith bod y Torïaid wedi dewis y broses hon yw eu bod yn dymuno gallu pwyntio at rai cynlluniau penodol sydd wedi derbyn arian er mwyn ceisio ennill pleidleisiau?
English: Minister, I totally agree with you that it is important that Wales does not lose out as a result of the switch from European structural funds to the shared prosperity fund, and I'm sure that the Economy, Trade and Rural Affairs Committee will be taking a keen interest in this specific area in due course. Now, yesterday, the First Minister said that there is still time for the UK Government to co-operate with the Welsh Government over the delivery of shared prosperity funding, and we've seen how positive inter-governmental engagement has delivered benefits in the form of city and growth deals, for example. So, can you update us on your latest discussions with the UK Government in relation to the shared prosperity fund, particularly in light of the recent House of Lords select committee on the constitution's report?
Welsh: Weinidog, cytunaf yn llwyr â chi ei bod yn bwysig nad yw Cymru ar ei cholled o ganlyniad i'r newid o'r cronfeydd strwythurol Ewropeaidd i'r gronfa ffyniant gyffredin, ac rwy'n siŵr y bydd gan Bwyllgor yr Economi, Masnach a Materion Gwledig gryn ddiddordeb yn y mater penodol hwn maes o law. Nawr, ddoe, dywedodd y Prif Weinidog nad yw'n rhy hwyr i Lywodraeth y DU gydweithredu â Llywodraeth Cymru ynghylch darparu cyllid y gronfa ffyniant gyffredin, ac rydym wedi gweld sut y mae ymgysylltu rhynglywodraethol cadarnhaol wedi sicrhau manteision ar ffurf bargeinion dinesig a bargeinion twf, er enghraifft. Felly, a allwch roi'r wybodaeth ddiweddaraf i ni am eich trafodaethau diweddaraf gyda Llywodraeth y DU mewn perthynas â'r gronfa ffyniant gyffredin, yn enwedig yng ngoleuni adroddiad diweddar pwyllgor dethol Tŷ'r Arglwyddi ar y cyfansoddiad?
English: I think Members across the Chamber will welcome the words of the Member for Preseli Pembrokeshire this afternoon, in the same way as Members across the Chamber have supported the Welsh Government in making the argument to ensure that Wales doesn't lose out as a consequence of the shared prosperity fund. And the power of our argument, Minister, I'm sure you'll agree with me, is in the power of our example. We're five years into the Tech Valleys programme now, nearly halfway through that programme, which was launched by your predecessor. Can you now, Minister, ensure that we do, in Blaenau Gwent, receive the full amount of the £100 million, which was guaranteed by Ken Skates when he launched that programme, and we will continue to invest to ensure that Blaenau Gwent receives the money it was promised, and that Blaenau Gwent continues to be at the heart of the Welsh Government's vision for regeneration and economic development in the Heads of the Valleys?
Welsh: Credaf y bydd Aelodau ar draws y Siambr yn croesawu geiriau'r Aelod dros Breseli Sir Benfro y prynhawn yma, yn yr un modd ag y mae Aelodau ar draws y Siambr wedi cefnogi Llywodraeth Cymru yn ei dadl i sicrhau nad yw Cymru ar ei cholled o ganlyniad i'r gronfa ffyniant gyffredin. Ac rwy'n siŵr y byddwch yn cytuno â mi, Weinidog, fod cryfder ein dadl yng nghryfder ein hesiampl. Rydym bellach bum mlynedd i mewn i raglen y Cymoedd Technoleg, bron i hanner ffordd drwy'r rhaglen honno, a lansiwyd gan eich rhagflaenydd. A allwch sicrhau yn awr, Weinidog, ein bod ni, ym Mlaenau Gwent, yn derbyn y swm llawn o £100 miliwn a warantwyd gan Ken Skates pan lansiodd y rhaglen honno, ac y byddwn yn parhau i fuddsoddi i sicrhau bod Blaenau Gwent yn cael yr arian a addawyd iddynt, a bod Blaenau Gwent yn parhau i fod wrth wraidd gweledigaeth Llywodraeth Cymru ar gyfer adfywio a datblygu economaidd ym Mlaenau'r Cymoedd?
English: I'd be more than happy to have a direct conversation with the Member about the future of Tech Valleys, about the challenges and the opportunities for the Heads of the Valleys area. Work, I know, is taking place between five local authorities on how to maximise investment and employment opportunities, because it is the area with the most concentrated disadvantage in the whole of Wales, and we won't succeed in our economic mission for the country if we don't generate better employment outcomes for people who live in that part of Wales. So, I'd be more than happy to talk with him about that. It's also been a regular feature in the conversation I've had with the capital region, morphing into the new joint committee, and I'm interested in how the Welsh Government gets alongside those five local authorities and the wider capital region to make sure we do see the better employment outcomes I know the Member seeks. I'd be more than happy to arrange with him to have a follow-up conversation to go through just that.
Welsh: Rwy'n fwy na pharod i gael sgwrs uniongyrchol gyda'r Aelod am ddyfodol y Cymoedd Technoleg, am yr heriau a'r cyfleoedd i ardaloedd Blaenau'r Cymoedd. Gwn fod gwaith yn mynd rhagddo rhwng pum awdurdod lleol ar sut i sicrhau'r cyfleoedd buddsoddi a chyflogaeth mwyaf posibl, gan mai dyma'r ardal â'r crynodiad uchaf o anfantais yng Nghymru gyfan, ac ni fyddwn yn llwyddo yn ein cenhadaeth economaidd ar gyfer y wlad os na chynhyrchwn ganlyniadau cyflogaeth gwell i bobl sy'n byw yn y rhan honno o Gymru. Felly, rwy'n fwy na pharod i siarad gydag ef am hynny. Mae hefyd wedi codi'n rheolaidd yn y sgwrs rwyf wedi'i chael gyda'r brifddinas-ranbarth, gan drawsffurfio'n gyd-bwyllgor newydd, ac mae gennyf ddiddordeb mewn gweld sut y mae Llywodraeth Cymru yn cydweithio â'r pum awdurdod lleol a'r brifddinas-ranbarth ehangach i sicrhau ein bod yn cael y canlyniadau cyflogaeth gwell y gwn fod yr Aelod yn dymuno'u gweld. Rwy'n fwy na pharod i drefnu sgwrs ddilynol gydag ef i drafod hynny.
English: Questions now from party spokespeople, to be answered by the Deputy Minister for Arts and Sport this afternoon. First of all, the Conservatives' spokesperson, Tom Giffard.
Welsh: Cwestiynau nawr gan lefarwyr y pleidiau, i'w hateb i gyd y prynhawn yma gan y Dirprwy Weinidog Celfyddydau a Chwaraeon. Yn gyntaf, felly, llefarydd y Ceidwadwyr, Tom Giffard.
English: I thank Tom Giffard for that question. I think the COVID passes did what they set out to do. At the time that COVID passes were introduced, of course, we were in the middle of a significant rise in COVID cases. We then saw, on the back of that, the omicron wave, and we had to do something to try and get some confidence back into the sector. So, in the areas where we used COVID passes, they were used for that particular purpose - to keep businesses open and to bring some confidence back to audiences that would be required to show a COVID pass in indoor events. So, from that perspective, I would say that they were a success.
Welsh: Diolch i Tom Giffard am ei gwestiwn. Credaf fod y pasys COVID wedi gwneud yr hyn y bwriadwyd iddynt ei wneud. Pan gyflwynwyd y pasys COVID, wrth gwrs, roeddem ar ganol cynnydd sylweddol yn nifer yr achosion o COVID. Wedi hynny, cawsom y don omicron, a bu'n rhaid inni wneud rhywbeth i geisio adfer rhywfaint o hyder yn y sector. Felly, yn yr ardaloedd lle y gwnaethom ddefnyddio pasys COVID, cawsant eu defnyddio at y diben penodol hwnnw - cadw busnesau ar agor ac adfer hyder ymhlith y cynulleidfaoedd y byddai'n ofynnol iddynt ddangos pàs COVID mewn digwyddiadau dan do. Felly, yn hynny o beth, byddwn yn dweud eu bod wedi bod yn llwyddiant.
English: You say they did what you set them up to do. I don't know that I agree, because I think COVID passes have had a minimal impact on protecting public health. The Chief Medical Officer for Wales himself said that the impact is 'probably quite small', and the advice from the technical advisory cell to the Welsh Government was that 'there remains a high degree of uncertainty around the effectiveness of the COVID Pass in reducing infections given the absence of robust evaluation of these interventions.' And TAC also said that several reviews suggest that COVID passes have the potential for harm as well as benefit. The only evidence that COVID passes work are in countries where uptake of the vaccine is extremely low, which, thanks to the UK-wide vaccination success, is nowhere near the case here in Wales. Not only this, it's had a negative impact on our economy, as my colleague Paul Davies has raised previously. The average cost of implementing COVID passes was around £400 a week. Businesses have not only had to face hefty financial costs of the passes, they've also faced significant reductions in footfall, with some businesses losing up to 50 per cent of revenue. Therefore, Deputy Minister, I'll ask you again: what evidence does the Welsh Government have that COVID passes were a success?
Welsh: Rydych yn dweud eu bod wedi gwneud yr hyn y bwriadech iddynt ei wneud. Nid wyf yn siŵr a wyf yn cytuno, gan y credaf mai bach iawn oedd effaith pasys COVID ar ddiogelu iechyd y cyhoedd. Dywedodd Prif Swyddog Meddygol Cymru ei hun fod yr effaith 'yn eithaf bach yn ôl pob tebyg', a'r cyngor gan y gell cyngor technegol i Lywodraeth Cymru oedd bod 'lefel uchel o ansicrwydd o hyd ynghylch effeithiolrwydd y Pàs COVID yn lleihau heintiau yn absenoldeb asesiad cadarn o'r ymyriadau hyn.' A dywedodd y gell cyngor technegol hefyd fod sawl adolygiad yn awgrymu bod perygl i basys COVID greu niwed yn ogystal â budd. Daw'r unig dystiolaeth fod pasys COVID yn gweithio o wledydd lle mae'r nifer sydd wedi cael y brechlyn yn isel iawn, sydd, diolch i lwyddiant brechu ledled y DU, yn wahanol iawn i'r sefyllfa yma yng Nghymru. Nid yn unig hyn, ond mae wedi cael effaith negyddol ar ein heconomi, fel y mae fy nghyd-Aelod, Paul Davies, wedi'i nodi o'r blaen. Roedd cost gyfartalog gweithredu pasys COVID oddeutu £400 yr wythnos. Mae busnesau nid yn unig wedi gorfod ysgwyddo costau ariannol sylweddol y pasys, maent hefyd wedi wynebu lleihad sylweddol yn nifer cwsmeriaid, gyda rhai busnesau'n colli hyd at 50 y cant o'u refeniw. Felly, Ddirprwy Weinidog, gofynnaf i chi unwaith eto: pa dystiolaeth sydd gan Lywodraeth Cymru fod pasys COVID wedi bod yn llwyddiant?
English: I think you need to look at it in the context of what we were doing. This was one of a suite of measures. It wasn't a stand-alone measure, that we just introduced COVID passes. It went along with, as you say, the vaccination programme. It was part of - . Having a COVID pass was encouraging people to have the vaccination. It also sat alongside other measures, including social distancing and other mitigation measures that were introduced around the same time. So, I repeat what I said in my first answer, in terms of what they were intended to do around bringing confidence into the sectors and giving audience confidence. And there was certainly some significant anecdotal evidence that that was the case, because a number of events venues in particular had seen ticket sales plummeting, as you will well be aware, but people were also saying that they would be more inclined to visit an indoor event and an indoor venue if they were using COVID passes, because that did bring some confidence that, when they were in that venue, other people alongside them they knew were either vaccinated or had had a negative lateral flow test. So, I don't think you see it in isolation. You see it as part of a suite of measures that were operating at that time.
Welsh: Credaf fod angen ichi ystyried y mater yng nghyd-destun yr hyn yr oeddem yn ei wneud. Roedd hwn yn un o gyfres o fesurau. Nid oedd cyflwyno pasys COVID yn fesur ar ei ben ei hun. Fe'i cyflwynwyd, fel y dywedwch, ochr yn ochr â'r rhaglen frechu. Roedd yn rhan o - . Roedd cael pàs COVID yn annog pobl i gael y brechlyn. Fe'i cyflwynwyd ochr yn ochr â mesurau eraill hefyd, gan gynnwys mesurau cadw pellter cymdeithasol a mesurau lliniaru eraill a gyflwynwyd oddeutu'r un pryd. Felly, rwy'n ailadrodd yr hyn a ddywedais yn fy ateb cyntaf am yr hyn y bwriadwyd iddynt ei wneud, sef ennyn hyder yn y sectorau a rhoi hyder i'r gynulleidfa. Ac yn sicr, cafwyd tystiolaeth anecdotaidd sylweddol fod hynny'n wir, gan fod nifer o leoliadau digwyddiadau yn enwedig wedi gweld cwymp yng ngwerthiant tocynnau, fel y gwyddoch, ond roedd pobl hefyd yn dweud y byddent yn fwy tebygol o fynd i ddigwyddiad dan do ac i leoliad dan do pe byddent yn defnyddio pàs COVID, gan fod hynny wedi ennyn rhywfaint o hyder, pan oeddent yn y lleoliad hwnnw, eu bod yn gwybod bod pobl eraill gyda hwy naill ai wedi cael eu brechu neu wedi cael prawf llif unffordd negyddol. Felly, ni chredaf y gallwch ystyried y peth ar ei ben ei hun. Mae'n rhaid ei ystyried yn rhan o gyfres o fesurau a oedd yn weithredol ar y pryd.